# Maria Rita

Maria Rita Camargo Mariano (São Paulo, 9 de setembre de 1977) és una cantautora i productora musical brasilera, guanyadora de 8 Premis Grammy Llatins.

## Carrera artística

És filla de la cantant Elis Regina i de l'arranjador i pianista César Camargo Mariano, i germana del cantant Pedro Mariano, del productor i empresari João Marcello Bôscoli, de l'instrumentista Marcelo Camargo Mariano i de la productora Luísa Camargo Mariano.
Va passar l'adolescència als Estats Units, on va completar la secundària i després va cursar estudis universitaris de Comunicació audiovisual. Va tornar al Brasil el 2001, amb 24 anys, i allà va començar la seva carrera artística. Amb Warner Music va publicar el seu primer àlbum (Maria Rita, 2003) en el que van participar noms il·lustres de l'escena musical brasilera: Milton Nascimento, Rita Lee, Zélia Duncan o Lenine. El treball, triple platí, rebre quatre nominacions als Premis Grammy Llatins, enduent-se el d'artista revelació i el de millor àlbum d'MPB.
Amb el següent treball (Segundo, 2005) també va guanyar el Grammy Llatí d'àlbum MPB. Emperò, a partir del tercer CD (Samba meu, 2007), Maria Rita s'endinsa en la samba; estil que ha mantingut al llarg de la seva carrera. Això va servir-li per allunyar-se de l'etiqueta de "filla de l'Elis" que l'havia acompanyat amb insistència en la fase inicial de la seva trajectòria. No obstant, el 2012 (any en què va signar amb Universal Music) va protagonitzar una sèrie de concerts en commemoració del 30è aniversari de la mort de la seva mare, que rendiria un disc en directe, Redescobrir, i un nou Grammy Llatí al millor àlbum MPB. Un any abans, havia col·laborat amb Calle 13, Susana Baca i Totó la Momposina en la cançó Latinoamérica, que va fer doblet als Grammy Llatins (millor cançó i millor enregistrament).
Maria Rita va ser productora del dos següents àlbums d'estudi: Coração a Batucar (2014) i Amor e Música (2018). Ambdós van obtenir el Grammy Llatí al millor àlbum de samba/pagode. El 2022 fitxa pel segell Som Livre i edita un EP amb noves cançons, Desse Jeito. Un any més tard, la cantant paulistana treu un disc doble en directe, Samba de Maria, que recull bona part dels èxits de la seva carrera i on també aprofita per rendir tribut a sambistes històrics com Beth Carvalho, Jorge Aragão i Jovelina Pérola Negra.

## Vida personal

És filla de la cantant Elis Regina i de l'arranjador i pianista César Camargo Mariano, i germana del cantant Pedro Mariano, del productor i empresari João Marcello Bôscoli, de l'instrumentista Marcelo Camargo Mariano i de la productora Luísa Camargo Mariano. Ha estat casada en dues ocasions i va tenir un fill amb cada marit: Antonio, de Marcus Baldini; i Alice, de Davi Moraes.
En entrevistes, la cantant va declarar que durant la infantesa havia sofert molt per compte de la polèmica mort de la seva mare, Elis Regina, la pressió exercida per la premsa i els intents de la família i els amics per protegir-la.
En quant a la seva posició política, va ser molt crítica amb el govern del Brasil durant el mandat de Jair Bolsonaro i s'ha mostrat propera a les polítiques d'esquerres. Va ser una de les artistes que va actuar en la jornada de presa de possessió de Lula da Silva i és amiga de la Primera dama, Janja. També ha demostrat la seva preocupació per l'excessiva pressió estètica que reben les dones i el masclisme i la intolerància arrelada encara al seu país.

## Discografia

| Any Àlbum Certificacions 2003 Maria Rita 3× Platí 2005 Segundo 2× Platí 2007 Samba Meu Platí 2011 Elo Platí 2012 Redescobrir (Ao Vivo) Platí 2014 Coração A Batucar Platí 2016 O Samba em Mim - Ao Vivo na Lapa — 2018 Amor e Música Platí 2022 Desse Jeito (EP) — 2023 Samba da Maria - Ao vivo — | 20092016 |

## Referències

* 1 2 «Maria Rita» (en portuguès brasiler). Dicionário Cravo Albin Da Música Popular Brasileira. Arxivat de l'original el 2023-06-04. [Consulta: 6 juny 2023].
* 1 2 Pérez, Martín. «En nombre de la madre» (en castellà). Página/12, 26-10-2003. Arxivat de l'original el 2020-03-22. [Consulta: 6 juny 2023].
* 1 2 «Certificados» (en portuguès brasiler). Pro-Música Brasil. Arxivat de l'original el 2017-01-19. [Consulta: 6 juny 2023].
* 1 2 3 «Ganadores - Años Anteriores» (en castellà). Latin GRAMMYs. Arxivat de l'original el 2023-06-06. [Consulta: 6 juny 2023].
* ↑ «Maria Rita completa 20 anos de carreira com disco à vista» (en portuguès brasiler). g1. Globo, 09-08-2022. Arxivat de l'original el 2023-06-06. [Consulta: 6 juny 2023].
* ↑ «Maria Rita vai sair em turnê com o álbum que revelou 'a filha de Elis Regina'» (en portuguès brasiler). O Tempo, 25-08-2022. Arxivat de l'original el 2023-06-06. [Consulta: 6 juny 2023].
* ↑ Machado, Lívia. «Maria Rita anuncia CD e DVD ao vivo 'Redescobrir', com repertório de Elis» (en portuguès brasiler). g1. Globo, 29-10-2012. Arxivat de l'original el 2023-06-06. [Consulta: 6 juny 2023].
* ↑ «WATCH: Calle 13’s 'Latinoamérica' Music Video» (en anglès). HuffPost, 30-09-2011. Arxivat de l'original el 2023-06-06. [Consulta: 6 juny 2023].
* ↑ «Latin Grammy al mejor artista nuevo: un trampolín al éxito» (en castellà), 11-11-2019. Arxivat de l'original el 2023-06-06. [Consulta: 6 juny 2023].
* ↑ «Maria Rita traz músicas autorais no EP "Desse Jeito» (en portuguès brasiler). EBC, 07-12-2022. Arxivat de l'original el 2024-05-21. [Consulta: 6 juny 2023].
* ↑ Muta, Juliano. «'Samba da Maria', show de Maria Rita, será lançado em DVD nesta sexta-feira (17); confira detalhes» (en portuguès brasiler). Folha de Pernambuco, 16-02-2023. Arxivat de l'original el 2023-06-06. [Consulta: 6 juny 2023].
* 1 2 3 Vanini, Eduardo. «Maria Rita lança registro audiovisual do 'Samba da Maria' e comenta pressão estética: 'É só dedo na cara'» (en portuguès brasiler). O Globo, 22-01-2023. Arxivat de l'original el 2023-06-06. [Consulta: 6 juny 2023].

## Vegeu també

* Roberta Sá